ÚJ JÖVŐKÉP MNB tanulmányi verseny

Az ÚJ JÖVŐKÉP MNB tanulmányi verseny iránt tanúsított kiemelkedő érdeklődésre tekintettel, amely több, mint 200 nevező csapatot jelent, az MNB Oktatási Klub ismét tanulmányi versenyt hirdet a Kárpát-medence valamennyi magyar egyetemi hallgatójának, amely a járványhelyzet társadalmi és gazdasági hatásaival foglalkozik.

A versenyzőknek az előző versenyhez hasonlóan szintén egy írott pályaművet kell készíteniük, amely lehet egy **(1) tudományos igényességű önálló kutatás és annak elemzése** vagy **(2) kreatív, kötetlen esszé**. A pályaműveket az MNB szakértő munkatársaiból, az MNB által javasolt további külső szakemberekből, valamint az MNB Oktatási Klub oktatói (tudományos) tagjaiból álló zsűri értékeli majd, így biztosítva a többszempontú és transzparens értékelést.

A verseny kiváló lehetőség arra, hogy a hallgatók a hagyományos iskolai kereteken túl fejlesszék szakmai kompetenciáikat és arra is, hogy a teljesítményüket társaikkal összemérve és a zsűri előtt prezentálva értékes visszajelzésekben részesülhessenek.

Részvételre ösztönöznénk az Egyetem valamennyi hallgatóját, hiszen a korábbi tapasztalatok azt mutatják, hogy nemcsak közgazdaságtudományi terület hallgatói érhetnek el sikereket ilyen témában, hanem helye van más szakterületek képviselőinek is a díjazásban részesülők között.

A legkiemelkedőbb pályaművek szerzői akár **nettó 600.000 Ft** **összegű pénznyereményben** is részesülhetnek, de abban az esetben, ha a tartalmi és formai követelményeknek is megfelelő pályaművet nyújtanak be, egy **bruttó 10.000 Ft értékű könyvcsomagot** már biztosan nyernek.

A verseny további részletei és a jelentkezés elérhetők a [**[Versenyfelület]**](https://myaccount.ecosim.hu/versenyek/mnboktatasiklub_verseny_2021_1) oldalon, valamint az érdeklődő hallgatók a protokoll@mnboktatasiklub.hu e-mail címen is kérhetnek tájékoztatást az MNB Oktatási Klub kollégáitól.